

LATVIJAS REPUBLIKA

### VECPIEBALGAS NOVADA PAŠVALDĪBA

Reģ. Nr. 90000057259,

Alauksta iela 4, Vecpiebalga, Vecpiebalgas pagasts, Vecpiebalgas novads, LV – 4122

 tālr.641 07279, fakss 64161969 vecpiebalga@vecpiebalga.lv, www.vecpiebalga.lv

DOMES ĀRKĀRTAS SĒDES PROTOKOLS

Vecpiebalgas novada Vecpiebalgas pagastā

2017.gada 18.decembrī Nr.24

Sēde sasaukta plkst.0850

Sēdi atklāj plkst.1200

**Darba kārtībā:**

1. Par Vecpiebalgas novada pašvaldības izpilddirektores Leldes Burdajas darba līguma uzteikumu pārbaudes laikā.
2. Par Vecpiebalgas novada pašvaldības izpilddirektora amata konkursa izsludināšanu.

**Sēdi vada** – novada domes priekšsēdētājs Indriķis PUTNIŅŠ

**Sēdi protokolē** – domes sekretāre Inese ĢĒRMANE

**Sēdē piedalās:**

Deputāti – Arita ANDERSONE

 Agnese CAUNĪTE-BĒRZIŅA

 Edgars BĒRZKALNS

 Kristaps DRIĶIS

 Edžus ĶAUKULIS

 Viesturs MELBĀRDIS

 Indriķis PUTNIŅŠ

 Ilona RADZIŅA

Jurists Guntars ZERNIS

**Sēdē nepiedalās:**

Deputāte – Inese NAVRA, attaisnojošu iemeslu dēļ.

Deputāti balso par domes ārkārtas sēdes darba kārtību, atklāti balsojot, **PAR** - I.Radziņa, V.Melbārdis, A.Andersone, A.Caunīte-Bērziņa, K.Driķis, E.Ķaukulis, E.Bērzkalns, I.Putniņš, **PRET** – nav, **ATTURAS** – nav, **sēdes darba kārtība ir apstiprināta**.

**Sēdes norise tiek fiksēta audioierakstā.**

**1.**

**Par Vecpiebalgas novada pašvaldības**

**izpilddirektores Leldes Burdajas darba līguma uzteikumu pārbaudes laikā**

Ziņo E.Ķaukulis, debatēs piedalās E.Bērzkalns, A.Caunīte-Bērziņa, I.Putniņš

Deputāts E.Ķaukulis nolasa 15.12.2017. pieprasījumu par Vecpiebalgas novada domes ārkārtas sēdes sasaukšanu. Pieprasījumu ir iesnieguši trīs domes deputāti – E.Ķaukulis, E.Bērzkalns un K.Driķis. Deputāti uzskata, ka izpilddirektore L.Burdaja neatbilsts uzticētā darba veikšanai un ir jāuzteic darba līgums pārbaudes laikā. Deputāts E.Bērzkalns uzskata, ja ir bijis noteikts pārbaudes laiks, tad ir jāizvērtē, neuzskata, ka L Burdaja ir labākais kandidāts izpilddirektora amatam, daudz kas ir izdarīts, bet daudz kas arī nepatīk. Domes priekšsēdētājs saka, ka šis ir politisks jautājums, katram ir savas kļūdas, lielākā mērā ir apmierināts ar izpilddirektores darbu.

Domes priekšsēdētājs aicina balsot par E.Ķaukuļa, E.Bērzkalna un K.Driķa iesniegto lēmuma projektu Par Vecpiebalgas novada pašvaldības izpilddirektores Leldes Burdajas darba līguma uzteikumu pārbaudes laikā.

 Atklāti balsojot, **PAR** – K.Driķis, E.Ķaukulis, E.Bērzkalns, **PRET** – I.Radziņa, V.Melbārdis, A.Andersone, A.Caunīte-Bērziņa, I.Putniņš, **ATTURAS** - nav,

**Vecpiebalgas novada dome nolemj:**

1. Noraida deputātu E.Ķaukuļa, E.Bērzkalna un K.Driķa iesniegto lēmuma projektu par Vecpiebalgas novada pašvaldības izpilddirektores Leldes Burdajas darba līguma uzteikumu pārbaudes laikā.

**2.**

**Par Vecpiebalgas novada pašvaldības izpilddirektora amata konkursa izsludināšanu**

Ziņo I.Putniņš

Domes priekšsēdētājs aicina balsot par E.Ķaukuļa, E.Bērzkalna un K.Driķa iesniegto lēmuma projektu par Vecpiebalgas novada pašvaldības izpilddirektora amata konkursa izsludināšanu.

 Atklāti balsojot, **PAR** – K.Driķis, **PRET** – I.Radziņa, V.Melbārdis, A.Andersone, A.Caunīte-Bērziņa, I.Putniņš, **ATTURAS** – E.Ķaukulis, E.Bērzkalns,

**Vecpiebalgas novada dome nolemj:**

1. Noraida deputātu E.Ķaukuļa, E.Bērzkalna un K.Driķa iesniegto lēmuma projektu par Vecpiebalgas novada pašvaldības izpilddirektora amata konkursa izsludināšanu.

Sēdi slēdz plkst. 12.13

Sēdes ilgums 13 minūte.

Nākamā domes sēde sasaukta šā gada 28.decembrī plkst.15:00 Vecpiebalgas novada Inešu pagastā

Sēdi vadīja: I.PUTNIŅŠ

Sēdi protokolēja: I.ĢĒRMANE